JohanHeinsen/ENO huggingface dataset:
Aalborgs Stifts Adresseavis, 1825-01-15
Viborg. Den 20de December blev i Landsoverretten paadømt Sagen Actor Otterstrøm, contra: Rod, Defensor for Niels Pedersen, i Hobroe Arrest, der tiltales for Tyverie og Falsk. - Dom Herredstingsdommen bør ved Magt at stande, dog at Bestemmelsen og Boeslods Forbrydelse bortfalder, samt at Tiltalte desforuden hensættes i Fængsel paa Vand og Brød i 3 Gange 5 Dage. - Ved Hobroe Byes Extraret var Tiltalte tilfunden at burde have forbrudt Haand, Ære og Boeslod, samt betale alle af hans Arrest og Actionen flydende Omkostninger. Samme Dato Sagen: Actor Otterstrøm, contra: Ørum, Defensor for F. C. Pape af Most Mølle, der tiltales for at have, ved en Gjennemreise i Veile, angivet sig som brandlidt, og som saadan begjert Understøttelse. - Dom Politierets dommen bør ved Magt at stande. - Ved Veile Byes Politieret er Tiltalte tilfunden at burde hensættes i Fængsel paa simpel Fangekost i 4 Uger, samt udrede alle af Sagen og Dommens Execution flydende Omkostninger. Samme Dato Sagen: Actor N. Lykke, contra: Holm, Defensor for Jens Christensen Tørvekroghuus i Holstebroe Arrest, der tiltales for begaaet Kirketyverie m. m. - Dom Herredstingsdommen bør ved Magt at stande, dog at Straffe, tiden bestemmes til 1 Aar. - Ved Hjerm Ginding Herreders Extraret er Tiltalte tildømt at burde hensættes i Viborg Tugt og Forbedringshuus i 18 Maaneder, samt betale Erstatning, 2 Rbd. 72 s. S. og T., til den Bestiaalne og Actionens Omkostninger. Samme Dato Sagen: Actor Ørum, contra: Otterstrøm, Desensor for Andreas Schatteberg m. fl. i Grenaae Arrest, der tiltales deels for begaaet Mord, deels for at have tilskynde og raadet dertil eller været Medvidere deri. - Dom: Kirsten Marie Jensdatter bør paa den i Fog. 16de Oct. 1697 bestemte Maade knibes med gloende Tænger, hendes høire Haand og Hoved afhugges og disse fæstes paa Stage sam Kroppen lægges paa Steile. Forøvrigt bør Herredstingsdommen ved Magt at stande. - Ved Nørre Herreds Extraret ere 4 Andreas Schatteberg og Niels Andersen Schræm tildømte at burde miste deres Halse og deres Hoveder sættes paa Stage; Kirsten Marie Jensdatter at burde bøde Liv for Liv; Kirsten, Christensdatter at hensættes i Viborg Tugthuus paa Livstid og Johan Diderich Lyttermann Trolle at hensættes i Fængsel paa Vand og Brød 4 Gange 5 Dage, samt de 4 Førstnævnte in solidum at betale de af deres Arrest &c. og den Sidstnævnte de af hans Arrest &c. flydende Omkostninger. Samme Dato Sagen: Actor Nyboe, contra: Rod, Desenfor for Gaardmændene Niels Christensen Spangsberg og Christen Tøstesen af Alsleff, der tiltales for, den Første under Veiarbeide at have viist Opsætsighed og Ulydighed mod den tilstædeværende Veiofficeer, og den Sidste for deri at have deeltaget. - Dom Niels Spangsberg bør hensættes paa Vand og Brød i 6 Gange 5 Dage, og udrede alle af hans Arrest og Actionen flydende Omkostninger. Christen Tøstesen, bør for Justitiens Tiltale i denne Sag frie at være. - Ved Varde Byes Extraret var den Førstnævnte tildømt at burde hensættes til Arbeide i Viborg Tugt- og Forbedringshuus i 1 Aar, og den Sidste frikjendt. Aalborg
Aalborgs Stifts Adresseavis, 1825-01-15
Efter de af vedkommende Herrer Sognepræster meddeelte Beretninger ere i Aalborg Stift i Kirkeaaret 1824 ægteviede 925 Par. 2950 Børn ere fødte, 1538 af Mandkjøn og 1412 af Qvindkjøn, foruden 268 udenfor Ægteskab og 118 dødfødte. 1820 Personer ere døde, 938 af Mandkiøn og 882 af Qvindkjøn, de dødfødte uberegnede, altsaa 1398 flere fødte end døde. 587 ere døde i en Alder under 10 Aar, 45 mellem 10 og 20 Aar, 95 mellem 20 og 30 Aar, 78 mellem 30 og 40 Aar, 115 mellem 40 og 50 Aar, 172 mellem 50 og 60 Aar, 259 mellem 60 og 70 Aar, 312 mellem 70 og 80 Aar, 145 mellem 80 og 90 Aar, og 12 alene af Qvindkjøn mellem 90 og 100 Aar. Blandt de Fødte 27 Par Tvillinger, og 2 Koner, fødte Trillinger, 2 Pigebørn fødte vanskabte, hvoraf det ene med een Haand. Ved Døde er bemærket, at 7 have hængt sig selv, hvoriblandt et Par Ægtefolk, 1 druknet sig selv, 13 af Vaade og 3 fundne druknede, 1 indebrændt, 5 pludselig døde, 2 fandtes døde paa Marken, et Fruentimmer over 70 Aar gammel døde af Kræft i Brystet, 2 Koner døde i Barselseng uden at blive forløste, 2 andre strax efter at have født, 2 faldt fra et Kirketaarn og døde strax, 1 ihjelslagen af et Træ, under dets Fælding, 4 Søskende døde omtrent paa een Tid af Strubehoste, 1 dræbt under en Vogn og 1 skudt sig selv i Vildelse.
Aalborgs Stifts Adresseavis, 1825-01-15
Aalborg Kirker. Anden Søndag efter Hellig 3 Konger prædiker til Høimesse i Budolphi Kirke Hr. Blichfeld, i Frue Kirke Hr. Stiftsprovst Schierup. - Aftensang i Budolphi Kirke Hr. Klokker, Claudi.
Aalborgs Stifts Adresseavis, 1825-01-15
Ægteviede. Den 14de Januar, Ungkarl Lars Christian Kyllesbech og Pigen Anne Margrethe Sørensdatter.
Aalborgs Stifts Adresseavis, 1825-01-15
Døbt. Den 2den Januar, Huusmand S. Nielsens Søn, Søren Matthias, Fadd. Huusmand C. Christensens Kone, Pigen Joh. Madsdatter, Gaardmændene P. Skammelsen, og Mads Sørensen, Ungkarl N. Andersen.
Aalborgs Stifts Adresseavis, 1825-01-15
Begravede. Den 8de Januar, Muursvend O. P. Smith, 36 Aar. Den 10de, Corporal Hedenquist, 35 Aar. Den 14de, Muursvend Niels Broks Kone, 76 Aar. Boelsmand A. N. Ovesens Kone, 35 Aar.
Aalborgs Stifts Adresseavis, 1825-01-15
Skibe, ind- og udclarerede ved Aalborg Toldkammer. Den 12te Januar. Udclareret, J. Bindenkop fra Drammen, med Salt og Bræder m.m. Den 13de. Udclareret, J. Andersen til Norge med en Ladning Rug.
Aalborgs Stifts Adresseavis, 1825-01-15
Ved Tallotteriets 1236te Trækning i Kjøbenhavn udkom: No. 88. 26. 78. 41. 12.
Aalborgs Stifts Adresseavis, 1825-01-15
Bekjendtgjørelser. Torsdagen næstkommende 27de Januar Formiddag Kl. 10, holdes en Skiftesamling paa Thingstedet her i Byen, i den herved Døden afgangne Madame Billeschous Boe; til hvilken Tid og Sted den Afdødes Arvinger anmodes om at give Møde. Frederikshavn den 12te Januar 1825. Hvass.
Aalborgs Stifts Adresseavis, 1825-01-15
Skuespil. Søndagen den 16de Januar om Aftenen Kl. 6 opføres: Den lige Vei er den bedste, Comedie i een Act af Kotzebue, oversat ved N. T. Bruun; Og: Jeppe paa Bjerget, eller: Den forvandlede Bonde, Comedie i fem Acter af Holberg. Gørbing Franck.
Aalborgs Stifts Adresseavis, 1825-01-15
Fra Kortfabriker Holmblad haves: extra fine Spillekort a 3 Mk. 4 s. kobberstukne dito, a 4 Mk. Tarok dito a 9 Mk. Faaes hos Rottbøll Sadolin. Den øverste Etage af det søndre Vaaningshuus i Gaarden No. 393 paa Allgaden, bliver næstkommende Paaske Flyttetid, bortleiet. Staudt.
Aalborgs Stifts Adresseavis, 1825-01-15
Et ungt Menneske, med gode Recommendationer, der har været 7 Aar paa Oeconomier i Holsteen og Jylland, ønsker sig strax eller til Majdag 1825 anbragt som Forvalter paa en Gaard. Nærmere Efterretning derom giver Adresse-Contoiret.
Aalborgs Stifts Adresseavis, 1825-01-15
En god Ege Dæksbaad, drægtig 2 Commercelæster, med complet Jnventarium og dertil hørende Seil, er underhaanden at faae tilkjøbs, hvorom accorderes med Undertegnede, der paaviser Baaden, samt om samme slutter Accordt. Aalborg den 15de Januar 1825. Jens Frid. Hviid.
Aalborgs Stifts Adresseavis, 1825-01-15
To sorte niaars Hopper kan faaes tilkjøbs. Hvor, erfares paa Addresse-Contoiret.
Aalborgs Stifts Adresseavis, 1825-01-15
En pensioneret Embedsmand ønsker som Lærer at conditionere paa en Forpagter= eller Proprietairgaard. Nærmere Anviisning giver Addresse-Contoiret.
Aalborgs Stifts Adresseavis, 1825-01-15
Det af Borgeradjutant Büla beboede Sted paa Nørregade, er til Paaske Flyttetid til Leie. Om Leien accorderes med Schiønning.
Aalborgs Stifts Adresseavis, 1825-01-15
Auctioner. Torsdagen næstkommende 10de Februar, Formiddag Kl. 10, og følgende Dage, bliver i Stervboestædet efter den her i Byen ved Døden afgangne Madame Billeschou, foretaget offentlig Auction over hendes Efterladenskaber, bestaaende af endeel Guld, hvoriblandt 1 Gulduhr med Guldkjæde, imellem 650 a 700 Lod Sølv, Sengeklæder, Borde, Stole, Speile, Chatoller, Dragkister, Kakkelovne, Kobber, Tin, 2 Stueuhre, 1 Taffeluhr, 1 Sølv Lommeuhr, Dækketøi, Kjøkken= og Brygger-Redskaber m.v. Frederikshavn den 12te Januar 1825. Hvass.
Aalborgs Stifts Adresseavis, 1825-01-15
Salg af Jordegods. Torsdagen den 3die Februari 1825 Formiddagen Kl. 10 lader Eierinden Enkefrue Kammerraadinde Stadel, ved en eneste Auction opbyde den hende tilhørende i Seierslev Sogn, NørreHerred her paa Morsøe, beliggende Hovedgaard Søe med tilhørende særdeles indbringende privilegerede Veirmølle og hoveriegjørende Bøndergods 207 Tønder 5 Skpr. Hartkorn, samt Seierslev Sogns Kirketiende af 207 Tdr. 5 Skpr. Hartkorn, til Bortsælgelse enten samlet eller separat. Hovedgaarden, der er beliggende i en af Jyllands frugtbareste Egne, staaer for Hartkorn frie Hovedgaardstaxt 19 Tdr. 7 Skpr. 2 Fdkr. 1 Alb. og ufrit Hartkorn som bruges under Hovedgaarden 3 Tdr. 6 Skpr. 3 Fdkr. 1 Alb. samt Mølleskyld 1 Td. 2 Fdkr. Conditionerne, hvorefter denne fortrinlige Eiendom agtes bortsolgt samt Adkomstbreve, Kort og Jordebog ere forinden til Eftersyn hos Eierinden boende paa Hovedgaarden Ullerup ligeledes her paa Morsøe, samt hos Undertegnede. Auctionen afholdes paa Gaarden Søe. Thi indbydes Lysthavende ovennævnte Tid og Sted at give Møde. Nyekjøbing paa Morsøe den 6te December 1824. Rummelhoff. Auctions-Directeur.
Aalborgs Stifts Adresseavis, 1825-01-15
Over Anders Andersen Amtofts iboende Huus i Aarup med Eiendomme, af Hartkorn 1 Skp. 3 Fdkr. 2 1/2 Alb., bliver, ifølge passeret Udlæg, afholdt trende Auctioner: Onsdagen den 2den og 16de Februarii samt 2den Marts 1825 hver Dags Formiddag Kl. 11. De 2de Første her paa Contoiret og den Sidste i bemeldte Huus. Hvilket herved, i Overeensstemmelse med Plakaten af 22de April 1817, bekjendtgjøres. Hanherredernes Contoir paa Aagaard, den 27de Decbr. 1824. Kjer.
Aalborgs Stifts Adresseavis, 1825-01-15
Stervboestædet efter afgangne Jens Jensen Digmann i Nørre-Sundbye, bliver stillet til offentlige Auctioner: 1ste Gang Mandagen den 10de Januar 1825, 2den Gang Fredagen den 14de f. M. 3die Gang Onsdagen den 19de s. M.,De tvende første Auctioner afholdes paa Aalborg Byetingsstue og 3die Auction afholdes i Stedet selv i Nørre-Sundbye. Ved sidste Auction bortsælges tillige Stedets Løsøre, bestaaende af: Borde, Stole, Sengeklæder, Linned, et complet Brændeviinstøi, samt en Kreilkaag m. m. Aalborg den 3die Januari 1825. Schmidt.
Aalborgs Stifts Adresseavis, 1825-01-15
Paa Hvetboe Herreds Forstrand er løs af Havet inddrevet og opbjerget 6 Fade Rom, 1 Tønde Tran og nogle Træevare, som ved Auction vil blive bortsolgt den 8de Februar førstkommende imod Betaling ved Hammerslaget. Auctionen begynder forbemeldte Dag ved Grønhøi om Formiddagen Kl. 10. N. Sundbye den 12te Januar 1825. Spies.
Aalborgs Stifts Adresseavis, 1825-01-15
Tirsdagen den 18de Dennes om Formiddagen Kl. 10 1/2, bliver paa Enkemadame Pouflers Boepæl bag Nyemølle, heri Aalborg, afholdt offentlig Auction over endeel Løsøre og Effecter, bestaaende af Borde, Stole, Sengesteder, Kjøkkentøi, Kobber og Tin; item: en toetages Vindovn, nogle Eskeplan, ker, bestemte til et Chatol, 2 Reisekufferter, en Slump Tag, steen &c. &c. Liebhabere indbydes. Aalborg den 13de Januar 1825. Schmidt.
Aalborgs Stifts Adresseavis, 1825-01-15
Tirsdagen den 15de Februar om Formiddagen Kl. 10 og følgende Dage, bliver efter Begjæring af Consul Henning, sen og Kjøbmand Rybsahm, afholdt offentlig Auction i deres iboende Gaard i Jomfrue Annegaden her i Byen, over en betydelig Deel Kjøbmandsvare, efter vedfølgende Specification; hvilket herved til Liebhaveres Efterretning bekjendtgjøres. Aalborg den 12te Januar 1825. Schmidt.
Aalborgs Stifts Adresseavis, 1825-01-17
Udlandet. Frankerig.
Aalborgs Stifts Adresseavis, 1825-01-17
Der er fra adskillige Domstole indløbet alvorlige Forestillinger imod, at saa mange Forbrydere (t afvigte Aar skal der have været 3000) blive frigivne af deres Arrest, fordi de, som der foregives, have forandret deres Sindelag, da denne Omvendelse dog kun skal bestaae i at de have lært noget af Ritualet udenad, hvormed Adskillige af de Geistlige, der besøge dem, lade sig tilfredsstille. J Engelland pleier Man dog idet mindste at sende saadanne Mennesker ud at Landet.
Aalborgs Stifts Adresseavis, 1825-01-17
Spanien. Regjeringen beskjæftiger sig i denne Tid meget med den Expedition, der skal afgaae til Sydamerica, og der er ifølge de derom i Ministerconseilet skeete Forhandlinger afgaaet Ordre til Generalcapitainerne, at melde de paa ubestemt Permission staaende Officerer, at, hvis de ville fægte for Kongens Sag i America, kunne de faae den Plads igjen i Armeen, som de havde den 7de Marts 1820. Desuden er der givet befaling til at udskrive 40000 Mand. -De franske Officerer havde førend deres Afreise fra Madrid, en Andients hos den kongl. Familie. Ved den med Frankerig afsluttede Tractat skal det være bestemt, at Spanien forpligter sig til at sørge for Caserner, Magaziner, Hospitaler &c. og bestride Omkostningerne for Sold, Levnetsmidler og Underholdning, forsaavidt de overskride Forskjellen mellem Krigs- og Fredsfold, med 900000 Franker maanedlig. Jfølge de Jnstruxer, der ere givne de franske Generaler maa Øvrigheden paa de Steder, hvor de franske Tropper skulle ligge, ikke forfølge eller afstraffe Nogen for politiske Meninger eller Overtrædelser, hvori han har gjort sig skyldig for Occupationen, hvorfor og Gen. Reiset i Barcellona har ladet sig forelægge til Undersøgelse alle endog over almindelige Forbrydere forhandlede Acter.
Aalborgs Stifts Adresseavis, 1825-01-17
Commandanten i Cartagena har nu fuldkommen gjendrevet den indgivne Beretning om de Constitutionelles Land. gang ved Sta. Pola; i det han paastaaer, som beviisligt, at det kun har været Smuglere, der vilde tage Vand ind, og derpaa indskibede sig, saasnart de saae Tropper komme fra Castellet. Jmidlertid har denne paniske Skræk bevirket, at foruden de 3 Regimenter, der først bleve sendte mod de formeentlige Oprørere, maatte siden endnu 2 Regimenter af samme Grund bryde og fra Madrid. Paa Jviza har været et Folkeopløb, foranlediget af de trykkende Skatter. Der skulde fra Carthagena afgaae Tropper imo dem. Trappisten har gjennemreisk adskillige Steder for at opmuntre til Enighed, Forsoning og Tilgivelse, Man mener, paa Regjeringens Foranstaltning. J Arragonier have adskillige Præster ladet sig optage som Officerer bland de frivillige Royalister. - De, der fra Spanien ville rei til Rom for Jubelaarets Skyld, skulle ikke alene have det sædvanlige Pas, men ogsaa et fra den pavelige Nuntius.
Aalborgs Stifts Adresseavis, 1825-01-17
Carlscrona, den 23de December. Efterat hele det forløbne Efteraar har været udmærket ved mere og mindre heftige Storme, afvexlende med Regn, og stille mørkt Veirligt, indtraf her Natten imellem den 20de og 21de d. M. en Storm, hvis Lige neppe mindes. Vinden var sydvest; den begyndte om Aftenen Kl. 10, og vedblev med samme Heftighed til Kl. 4 om Natten, hvorefter den lidt efter lidt aftog. Her i Staden tog Tage Skorstene, Vinduer, Plankeværker, meere eller mindre Skade, hele Boder og Pakhuse kastedes omkuld, og Stadens Landbroer bleve udskaarne; de i Havnen liggende Fartøier bleve løsrevne, og bortdrevne. Paa Kronens Skibs værft er ingen betydelig Skade skeet, men der er dog i det Hele Meget at istandsætte. Megen Møie har Man havt for at beskytte Orlogskibene for Løsrivning; dog har Flaaden ei lidt Noget. - Paa Landet har Ødelæggelserne været betydeligere. Foruden afrevne Tage ere mange Lader nedblæste, andre ere ellers beskadigede. En stor Deel Skovtræer nedblæste; gamle Ege med Rod oprykkede, eller omkastede. J Sølfwitsborg har Kirken lidt paa Tag og Vinduer; ligesom tre Fartøier ere løsslidte og drevne paa det højt stegne Vand ind paa Strandene, hvor de ved Vandets hurtige Fald bleve liggende paa fast Land. Paa Kysten mellem Carlscrona og Ronnebye ere to Fartøier strandede under Stormen.
Aalborgs Stifts Adresseavis, 1825-01-17
Blandinger. Udtog af et Brev fra Værdalens Præstegield i Nordre, Throndhjems Amt, den 10de December 1824. Her have vi som i Danmark gode Tider, Kornet er i ingen Priis, og Værdalens Hovednæringsvei er Kornsalg. Fiskerierne ved Havsiden ere gode, men ingen Priis i, ligesaa Trælasten. - Her arbeides nu paa en Vei herfra Værdalen over Fieldet til Jemteland.
Aalborgs Stifts Adresseavis, 1825-01-17
Den nuværende Monark af Persien skal have 50 Sønner og ligesaa mange Døttre i Live; et lige Antal af hans Afkom er bortdød, saa at hans hele Familie maa have udgjort over 200 Personer. Han er nu omtrent 54 Aar gl. Over 20 af hans ældre Sønner ere Gouverneurer i Stæder, og Provindser, men Abbas Mirza, den anden Søn, er, hans Yndling. Engang havde han erklæret sit Ønske, at see denne Prinds som Efterfølger paa Tronen, ja, han skal engang, da alle Prindserne vare forsamlede hos ham, have forlangt af sine andre Sønner, at de skulde hilse hans Yndling som deres tilkommende Souverain; hvorpaa hans ældste Søn, Mohamed Aly, Prinds af Kermanschah, svarede: han ønskede Hans Majestæt endnu mange Aar at leve i, men hvad Tronfølgen angik, saa vat det bedst, at Sværdet afgjorde denne Sag. Det var altid den nuværende persiske Regjerings Politik, at gjøre Prindserne til Gouverneurer over Provindserne og give dem deri næsten der høieste Magt. Denne Politik forskaffer Monarken, og tilligemed ham Staten, Fred, saalænge han lever, men den truer med et skrækkeligt Optrin af Anarchie og Blodsudgydelse, saasnart han døer. Formodentligen vil alle Brødres yderste Stræben gaae ud paa, at erobre Tronen; den Stærkeste maa da befrie Staten for de øvrige, og enten lade dem afhugge Hovedet eller udstikke Øinene, saasnart de ikke ere heldige nok til at redde sig ud af Riget.
Aalborgs Stifts Adresseavis, 1825-01-17
Fædrelandet.
Aalborgs Stifts Adresseavis, 1825-01-17
Kjøbenhavn. J det Kongel. Medicinske Selskabs overordentlige Møde den 7de October valgtes Prof. Saxtorph til Præses, Prof. Bang til Vicepræses og Dr. Gartner til Sekretair for det kommende Aar. Samme Aften optoges Dr. Rahlff i Æresmedlemmernes Klasse. Til indenlandske Medlemmer valgtes Dhrr. Professorer Schow og Zeise og til udenlandske Medlemmer Professorerne Steffens og Otto i Breslau, Osann i Berlin, Delpech i Montpellier og Gibson i Philladelphia.
Aalborgs Stifts Adresseavis, 1825-01-17
Om Fattig Colonien Frederiksgade er i denne Tid udkommen fjerde Beretning, der meddeler et glædeligt Resultat og beviser, at under de nærværende Omstændigheder er en saadan Fattigforsørgelse, hvor Man har Jord tilovers, den bedste. Colonien har nu i 6 Maaneder havt sin Skolemester, der i et nyt Skolehuus daglig underviser 36 Børn, som desuden holdes til Mark- og Haugearbeide, samt til Uld=Spinding. Colonien har ialt af Ager, Eng og Haugeland 135 1/2 Tønde. Hver Colonist har ved sin Vaaning en Hauge paa 1/4 Td. Land. Korn- og KartoffelAvlen har været meget heldig i afvigte Aar. Samtlige Colonistvaaninger ere nu besatte og hele Befolkningen udgjør 103 Personer. Colonien eier 24 Køer, 170 Faar, 7 Heste og 2 Geder. - (Ogsaa fra Holland priser Man Fattig Coloniernes Hensigtsmæssighed. De Fattige beskjæftiges her paa en nyttig Maade, og deres Underholdning koster ikke Trediedelen af hvad den vilde koste i Kjøbstæderne. De hollandske Fattig Colonier modtage fra Kjøbstæderne Fattige, hvis Underholdning der have kostet 80 hollandske Gylden om Aaret, til Forsørgelse for 25 Gylden.
Aalborgs Stifts Adresseavis, 1825-01-17
J Slutningen af forrige Aar vare her i Byen følgende Laugsinteressentere: 56 Bagere, 18 Barberer, 3 Blytækkere (1743 var her 10), 38 Bogbindere 1727 var her kuns 11), 242 Brændeviinsbrændere (1771 var her 280), med 335 faste Folk, 12 Bundtmagere, 47 Bød kere (i forrige Aar 51), 18 Dreiere, 24 Dugmagere med 380 aparte Arbeidere, 3 Feldtberedere, 31 Garvere, 10 Gjørtlere, 38 Glarmestere, 148 Grove og Kleinsmede(1727 kuns 97), 87 Guldsmede (1727 kuns 30 og 1743. kuns 46), 22 Handskemagere, 21 Hattemagere, 20 Hjul magere, 36 Hørkræmmere, 188 Urtekræmmere, 22 Jsen kræmmere, 7 Kandestøbere, 13 Knapmagere, 26 Kobbersmede (1727 var her kuns 11), 15 Lygtemagere, 72 Malere (1727 kuns 25 og 1743 kuns 37, 38 Muurmestere, Gibsere og Steenhuggere, 30 Møllere, 11 Naale magere, 9 Nagelsmede, 24 Parykmagere (1727 var her 40, 1743 var her 69 og 1771 var her 63), 11 Posementmagere (1771 var her 25), 19 Rebslagere, 33 Sadelmagere, 7 Seil, Flag= og Compasmagere, 147 Silke= Ulden og Lærredskræmmere (1727 var her 42 og 1823 var her 138), 2 Silkevævere (1743 var her 10), 751 Skippere (1727 var her kuns 184 og 1823 var her 783), 471 Skomagere (1727 var her kuns 130), 6 Skorsteensfeiere, 372 Skræddere (1727 var her kuns 145), 89 Slagtere (1743 var her kuns 30), 236 Snedkere (1727 var her kuns 46), 22 Stolemagere (1727 var her kuns 10), 2 Sværdfegere (1727 var her 15), 31 Tobaks spindere, de privilegerede Fabrikker iberegnede, med 438 aparte Arbeidere, 26 Tømmermestere, 35 Tøimagere med 92 aparte Arbeidere, 26 Uhrmagere, 42 Viinhandlere og Fasbindere, 41 Vognmænd med 271 faste Folk, og 16 Vævere (1727 var her 36). Her var saaledes i Slutningen af f. A. ved alle disse Professioner 3714 Mestere, 4121 Svende og 2379 Drenge, i alt 10,214; hvorimod dette sidste Antal i Aaret 1727 kuns beløb sig til 5369. og i Aaret 1823 til 9963. 54 Bryggerier ere nu i Drift, og beskjeftige i alt 257 Folk, og naar hertil lægges de ovenfor omtalte Haandværkere, aparte Arbeidere og faste Folk, saa udkommer et Antal af 11,987 Personer, som have Beskjeftigelse ved alle disse Haandteringer.
Aalborgs Stifts Adresseavis, 1825-01-17
Dagen er fra No. 1 d. A. trykt med nye Tyvi og smukt Papiir, hvorved dette læseværdige Blad ogsaa har vundet i udvortes Værd.
Aalborgs Stifts Adresseavis, 1825-01-17
J Politievennen foreslaaes en aarlig Skat af 1 Rbd. paa hvert Reflections= eller Overdaadigheds Speil udenfor Vinduerne, hvoraf Man kan regne, at der vel i Hovedstaden gives 1,000 Stykker. Den Capital, som saaledes indkom, skulde anvendes til at hielpe simple Folk med deres Huusleie.
Aalborgs Stifts Adresseavis, 1825-01-17
J samme Blad anmodes Hr. Justitsraad Frost, som Udgiver af den danske Hof= og Stats-Calender, om: at afhjælpe den Mangel ved Stats-Calenderens Titulatur, at Man i vore titelsyge Tider ogsaa deraf kunde see hvilke Rangspersoners Døttre tilkomme Navn af Frøken.
Aalborgs Stifts Adresseavis, 1825-01-17
Blandinger. Man seer med Fornøielse, at ogsaa danske Handelshuse begynde at tage Andeel i den vigtige Handel paa Sydamerika. Saaledes skal det danske Skib Mande afreise fra Hamborg til Mexiko, og Handelshuset Duntzfeldt & Comp. i Kjøbenhavn vil afsende et Skib til Buenos Ayres, som skal afseile fra Antwerpen. (Af Slagelse Avis.) ter. Nevne var Ning. -J Maribo havde Man den 2den d. M. en Stormelig den, der rasede den 3die November og 20de December f. A. Om Aftenen saaes Lynglimt og Man hørte enkelte fjerne Tordenskrald. Endeel Agerland i Lolland kan siges at være forvandlet til Jndsøer, jal en Bondegaard i Ringsebølle ved Rødbye er, paa meget lidet nær, ganske omgivet af Vand.
Aalborgs Stifts Adresseavis, 1825-01-17
Skibe, ind- og udclarerede ved Aalborg Toldkammer.
Aalborgs Stifts Adresseavis, 1825-01-17
Den 15de Januar. Jndclareret, Th. Clausen fra Kjøbenhavn med Stykgods.
Aalborgs Stifts Adresseavis, 1825-01-17
Bekiendtgjørelser. Onsdagen den 26de Januarii om Aftenen Kl. 6 bliver en General-Forsamling afholdt i Klubben Enigheden. Directionen.
Aalborgs Stifts Adresseavis, 1825-01-17
Fredagen den 21de Dennes Aften Kl. 6 afholdes en Generalforsamling i det dramatiske Selskab her i Byen. Aalborg den 10de Januar 1825. Directionen.
Aalborgs Stifts Adresseavis, 1825-01-17
Fredagen den 28de Januarii, Hans Majestæt, vor allernaadigste Konges Fødselsdag, høitideligholdes som sædvanlig i Klubben Enigheden med stort Assemblee og Bal, som tager sin Begyndelse Kl. 6 og vedvarer hele Natten. Entree Billetter, hvorfor serveres med 3 Retter varm Mad, Jis og Kage, en halv Flaske god Rødviin, Musik samt Thee og Kaffe hele Natten, faaes hos S. T. Hr. Kjøbmand J. Herskind, og betales af Klubbens Medlemmer med 10 Mk. Tegn, og af passende Personer uden for samme, som til denne Aften kunne tilstædes Adgang, med 11 Mk. Tegn, som erlægges ved Modtagelsen. Aalborg den 17de Januarii 1825. Directionen.
Aalborgs Stifts Adresseavis, 1825-01-17
Skuespil. Tirsdagen den 18de Januarii om Aftenen Kl. 6 opføres: Radicalkuren, eller Middel mod Skinsyge, Lystspil i tre Acter af Frue v. Weisenthurn, oversat ved Møller. Görbing Franck.